

#  **РЕПУБЛИКА БЪЛГАРИЯ**

# Министерство на земеделието и храните

 Областна дирекция “Земеделие”- гр. Русе

**З А П О В Е Д**

**№ РД – 04-206**

**гр. Русе, 24.07.2024 г.**

На основание чл. 3, ал. 4 от Устройствения правилник на областните дирекции „Земеделие“, чл. 27, ал. 9, във връзка с ал. 8, изречение второ от ЗСПЗЗ, чл. 106, ал. 15, изречение второ от ППЗСПЗЗ, като взех предвид писмо с изх. № 66-2781/11.07.2024 г. на Министъра и земеделието и храните и Протокол № 6/17.06.2024 г. на комисия, назначена със Заповед № Д-855/13.06.2024 г. на Директора на Областна дирекция „Земеделие“ – гр. Русе

**Н А Р Е Ж Д А М:**

**Прекратявам** тръжната процедура по реда на чл. 27, ал. 9, във връзка с ал. 8, изречение второ, предложение второ от ЗСПЗЗ, чл. 105, ал. 2 и ал. 3 и чл. 106, ал.2 и ал.13 от ППЗСПЗЗ, обявена със Заповед № РД-04-120/08.05.2024 г. на Директора на ОД „Земеделие” – Русе, публикувана във вестник „Утро” бр. 86/09.05.2024 г., за:

- **поземлен имот с идентификатор 02796.82.8**, частна държавна собственост с площ 40725 кв. м, с начин на трайно ползване: стопански двор – пасище, находящ се в землището на с. Басарбово, община Русе, област Русе с начална тръжна цена 94697.00 лв. /деветдесет и четири хиляди шестстотин деветдесет и седем лева/, представляващ свободен, годен за земеделско ползване и неподлежащ на възстановяване по §12а от ПЗР на ЗСПЗЗ, поради обстоятелството, че няма подадени и входирани в ОД „Земеделие“ – Русе заявления за участие в обявения търг с тайно наддаване по реда на чл.27, ал.9 във връзка с ал.8, изречение второ, предложение второ от ЗСПЗЗ и не може да бъде изпълнен регламента на чл. 106, ал. 15 от ППЗСПЗЗ, а именно търгът може да се проведе само когато за обявеният имот са подадени повече от едно заявления за участие от всички заинтересовани лица, допуснати за участие в търг.

За имота, предмет на търга, следва да бъде проведена нова тръжна процедура, като имотът се включи в общ търг, на който могат да участват всички заинтересовани лица.

Настоящата заповед да се публикува на интернет страницата на ОД „Земеделие“ – Русе и на страницата на Министерство на земеделието и храните, както и да се обяви на информационното табло на ОД „Земеделие“ – гр. Русе.

На основание чл. 107, ал. 13 от ППЗСПЗЗ, настоящата заповед може да бъде обжалвана по реда на Административнопроцесуалния кодекс пред Административен съд – гр. Русе, в 14-дневен срок от съобщаването й.

**ВЛАДИМИР ТЕДЕСКИ /П/**

*Директор на Областна дирекция „Земеделие” – гр. Русе*